CELEX: 62016TN0302
Language: lv
Date: 2016-06-10 00:00:00
Title: Lieta T-302/16: Prasība, kas celta 2016. gada 10. jūnijā – Bay/Parlaments

1.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 279/40
            
         Prasība, kas celta 2016. gada 10. jūnijā – Bay/Parlaments
   (Lieta T-302/16)
   (2016/C 279/55)
   Tiesvedības valoda – franču
   
      Lietas dalībnieki
   
   
      Prasītājs: Nicolas Bay (La Celle-Saint-Cloud, Francija) (pārstāvis – A. Cuignache, advokāts)
   
      Atbildētājs: Eiropas Parlaments
   
      Prasītāja prasījumi:
   
   
      in limine litis
   
   
               —
            
            
               atcelt Eiropas Parlamenta 2016. gada 9. marta lēmumu,
            
         
               —
            
            
               atcelt Eiropas Parlamenta Prezidija 2016. gada 11. aprīļa lēmumu,
               pēc būtības
            
         
               —
            
            
               atcelt ar 2016. gada 11. aprīļa lēmumu piemēroto sodu.
            
         
      Pamati un galvenie argumenti
   
   Prasības pamatošanai prasītājs izvirza četrus pamatus.
   
               1.
            
            
               Ar pirmo pamatu tiek apgalvots, ka ir pieļauti iekšējās procedūras pārkāpumi un nav spēkā Eiropas Parlamenta priekšsēdētāja 2016. gada 9. marta lēmums, kā arī Eiropas Parlamenta Prezidija 2016. gada 11. aprīļa lēmums, ar ko attiecībā uz prasītāju ir ticis noteikts sods – tiesību saņemt dienas naudu zaudējums uz piecām dienām. Ar pirmo no apstrīdētajiem lēmumiem esot aizskartas tiesības uz labu pārvaldību un pušu procesuālo tiesību vienlīdzības princips. Ar otro apstrīdēto lēmumu esot aizskartas tiesības uz objektīvu, godīgu un saprātīgos termiņos veiktu jautājumu izskatīšanu Savienības iestādēs un struktūrās un tiesības uz taisnīgu tiesu.
            
         
               2.
            
            
               Ar otro pamatu tiek apgalvots, ka nav lietisku pierādījumu, ar kuriem varētu pamatot prasītājam pārmestos nodarījumus, un, proti, it īpaši to, ka pēdējais minētais ir izmantojis cita Eiropas deputāta balsošanas kartīti.
            
         
               3.
            
            
               Ar trešo pamatu tiek apgalvots, ka liecības, ar kurām ir ticis pamatots prasītājam piemērotais sods, esot nepamatotas un nepieņemamas.
            
         
               4.
            
            
               Ar ceturto pamatu tiek apgalvots, ka prasītājam fiziski nav bijis iespējams balsot cita Eiropas deputāta vietā.